Diana Morant reflexiona sobre el feminisme en xarxes socials al Congrés Comunica2 de Gandia
14 novembre 2019

## Diana Morant reflexiona sobre el feminisme en xarxes socials al Congrés Comunica2 de Gandia14 novembre 2019Última actualització: 14 juliol 2025

![](../gestion/img/_AO_3022-copia.jpg)  
  

L'alcaldessa de Gandia, Diana Morant, ha participat aquest matí en l'acte d'inauguració de la IX edició de Congrés Comunica2 que se celebra hui i demà al Campus de Gandia de la UPV, al costat del director de Campus de Gandia de la UPV, Jesús Alba, i la directora de Congrés, Rebeca Díez.  
  
Aquesta novena edició del Congrés té com a principal novetat que passa de ser de xarxes socials únicament a ser un Congrés de Comunicació i Tecnologia, amb l'objectiu d'aprofundir en les aplicacions de les diferents tecnologies en la comunicació.  
  
Durant dos dies de l'esdeveniment, ponents, experts en social media, acadèmics i estudiants compartiran experiències i coneixements sobre les noves tendències en el món de les xarxes socials i tecnologia, convertint a la nostra ciutat en l'epicentre nacional d'aquests àmbits.  
  
Durant el seu discurs, **Diana Morant** ha reflexionat sobre el feminisme a les xarxes socials i ha destacat la importància de la col·laboració entre homes i dones per abordar la igualtat. "_El món interconnectat de les xarxes socials afavoreix l'aparició d'odi i odiadors, els haters, però també ha permés que la sororitat s'enfortisca i s'expandisca_"; i ha afegit que davant els comportaments masclistes, la resposta és més feminisme. "_Hem de defensar que som iguals i que tenim els mateixos drets i llibertats que els nostres companys homes. No volem cap privilegi. Volem igualtat. I que la vida d'una dona no valga menys o hàgem de suportar més dificultats per ser-ho_".  
  
Morant ha explicat que la immediatesa, la capacitat d'interacció de les xarxes socials i la viralitat, generen un ecosistema favorable per comportaments i opinions "_menyspreables_" basats en el masclisme i el sexisme. Però també, "e_l feminisme també s'expandeix i es retroalimenta en el món social mitjana. El moviment "Me Too ", l'acció "Cuéntalo", les publicacions de Paula Bonet o Emma Watson compartides per milers de persones o la sororitat mostrada arran de sentències vergonyants com les de "La Manada" ens han fet adonar-nos que no estem soles. Que no som un cas aïllat. Que el masclisme és transversal i està arrelat en el més profund de la nostra societat_".

[Twittear](https://twitter.com/share)